เรื่องร้องเรียน: สวัสดีค่ะ ติดต่อแจ้งปัญหาเรื่องการแอบอ้างเก็บค่าที่จอดรถในพื้นที่บริเวณของรัฐ ที่เกิดเหตุถนนนราธิวาสซอย 2 เขตบางรักค่ะ เบื้องต้นได้ติดต่อสอบถามไปยังสำนักงานเขตบางรัก แจ้งว่าอยู่ในความดูแลของงานจราจรสน.บางรัก จึงได้ติดต่อแจ้งเรื่องเบื้องต้น โดยทางสน.รู้ตัวผู้แอบอ้าง แต่มิได้ดำเนินการใดๆ ขั้นเด็ดขาด โดยคนในพื้นที่รับรู้โดยทั่วกันว่ามีการแอบอ้างเก็บค่าที่จอดรถในถนนนราธิวาส ซอย 2 เป็นเวลานานหลายปี ส่วนใหญ่ผู้ที่นำรถมาจอดเป็นประชาชนพ่อค้าแม่ค้าและเป็นบุคคลทำงานละแวกใกล้เคียง ได้ปฏิบัติตามกฎจราจรในการจอดรถในพื้นที่และได้ตรวจสอบการจอดในวันคู่ วันคี่ อย่างถูกต้อง โดยผู้ที่แอบอ้างเรียกเก็บค่าที่จอด ได้นำเหล็กและราวกั้น มากั้นที่จอดรถสงวนเฉพาะบุคคลที่จ่ายเงินค่าที่จอด จำนวน 60 บาท โดยมาเรียกเก็บทุกวันจันทร์-ศุกร์ ช่วงเวลา 04:00-06:00 น. จึงมาแจ้งร้องทุกข์เพื่อหวังให้ดำเนินการ เนื่องจากประชาชนได้รับความเดือดร้อนที่ต้องเสียเงินค่าครองชีพโดยใช่เหตุ ทั้งที่เป็นพื้นที่ดูแลของรัฐแต่ปล่อยให้บุคคลอื่นมากระทำความผิด
การดำเนินการของเจ้าหน้าที่: เทศกิจบางรักจะดำเนินการกวดขันมิให้มีตั้งวางสิ่งของไว้เพื่อเป็นที่จอดรถ ทั้งนี้เทศกิจบางรักจะดำเนินการกวดขันอย่างต่อเนื่องต่อไป
ความเห็นของผู้แจ้ง: ขอบคุณมากๆค่ะ ที่เจ้าหน้าที่ไม่เพิกเฉย และช่วยตรวจสอบ ดูแลให้ค่ะ
พื้นที่: แขวงสุริยวงศ์ เขตบางรัก กรุงเทพมหานคร